Diari Oficial de la Generalitat Valenciana


Sumari del DOGV 5851, del 17-09-2008 (2008/10491)

DECRET 119 /2008, de 5 de setembre, del Consell, pel qual s'establix el currículum del nivell avançat de les ensenyances d'idiomes de règim especial a la Comunitat Valenciana.
-------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2008/09/05/119/dof/vci/html**

### Dades del document

Número de DOGV
:   5851

Data del DOGV
:   17-09-2008

Secció del DOGV
:   I. DISPOSICIONS GENERALS

Número del document
:   2008/10062


Data del document
:   05-09-2008

Organisme emissor
:   Conselleria d'Educació

Tipus de document
:   Decret

Correcció d'errades

Anàlisi jurídica

 Descriptors 

:   * ensenyament d'idiomes
    * legislació
    * programa d'ensenyament
    * planificació educativa
    * legislació escolar

DECRET 119 /2008, de 5 de setembre, del Consell, pel qual s'establix el currículum del nivell avançat de les ensenyances d'idiomes de règim especial a la Comunitat Valenciana. [2008/10697]
La Llei Orgànica 2/2006, de 3 de maig, d'Educació, regula en els articles 59, 60, 61 i 62 les ensenyances d'idiomes de règim especial i establix que estes ensenyances s'organitzaran en tres nivells: bàsic, intermedi i avançat.
El Reial Decret 1629/2006, de 29 de desembre, pel qual es fixen els aspectes bàsics del currículum de les ensenyances d'idiomes de règim especial que regula la Llei Orgànica 2/2006, determina en la disposició final primera que el reial decret té caràcter bàsic, a excepció de la disposició addicional segona; este reial decret es dicta a l'empara del que disposa l'article 149.1.1ª i 30ª de la Constitució Espanyola de 1978 i de l'habilitació que conferix al Govern l'article 6.2 de la Llei Orgànica 2/2006, de 3 de maig, d'Educació, i fent ús de la competència estatal per a establir les ensenyances mínimes que recull expressament la disposició addicional primera, apartat 2.c) de la Llei Orgànica 8/1985, de 3 de juliol, Reguladora del Dret a l'Educació.
El Decret 155/2007, de 21 de setembre, del Consell, regula per primera vegada les ensenyances d'idiomes de règim especial a la Comunitat Valenciana i establix el currículum del nivell bàsic i del nivell intermedi, i dedica el capítol IV específicament al nivell avançat.
El decret preveu, en l'article 3.5, que la conselleria competent en matèria d'educació determinarà el currículum del nivell avançat dels idiomes que s'impartisquen en les escoles oficials d'idiomes de la Comunitat Valenciana.
Per a desplegar el Decret 155/2007, l'Orde de 31 de gener de 2008, de la Conselleria d'Educació, regula l'avaluació i la promoció de les ensenyances d'idiomes de règim especial a la Comunitat Valenciana; i, al seu torn, l'Orde de 10 de març de 2008, de la Conselleria d'Educació, regula la prova de certificació de les ensenyances d'idiomes de règim especial a la Comunitat Valenciana.
El Reial Decret 806/2006, de 30 de juny, pel qual s'establix el calendari d'aplicació de la nova ordenació del sistema educatiu, establida per la Llei Orgànica 2/2006, de 3 de maig, d'Educació, preveu en l'article 24.3 que el nivell avançat de les ensenyances d'idiomes s'implantarà l'any acadèmic 2008-2009.
Este decret, una vegada implantat a la Comunitat Valenciana el nivell bàsic i el nivell intermedi en el curs acadèmic 2007-2008, du a terme i desplega la normativa bàsica estatal sobre la matèria curricular en l'àmbit d'exercici de les competències autonòmiques pròpies i de conformitat amb el que disposa l'article 6.4 de la Llei Orgànica 2/2006. Contempla, en el seu annex únic, el currículum del nivell avançat corresponent als idiomes alemany, àrab, xinés, espanyol per a estrangers, francés, grec, anglés, italià, portugués, rus i valencià.
D'acord amb la normativa bàsica, el seu objecte també aconseguix als aspectes regulats en la legislació, que en l'àmbit específic valencià ja s'arreplega en el mencionat Decret 155/2007, de 21 de setembre, del Consell, pel que es regulen les ensenyances d'idiomes de règim especial en la Comunitat Valenciana i establix el currículum del nivell bàsic i del nivell intermedi, respecte a les exigències acadèmiques corresponents al nivell avançat de les ensenyances d'idiomes.
Per tot això, previ dictamen del Consell Escolar Valencià, a proposta del conseller d'Educació, conforme amb el Consell Jurídic Consultiu de la Comunitat Valenciana i amb la deliberació prèvia del Consell, en la reunió del dia 5 de setembre de 2008,
DECRETE
Article 1. Objecte i àmbit d'actuació
1. El present decret té com a objecte establir el currículum del nivell avançat de les ensenyances d'idiomes de règim especial a la Comunitat Valenciana, d'acord amb el que establix la Llei Orgànica 2/2006, de 3 de maig, d'Educació, i el Reial Decret 1629/2006, de 29 de desembre,
pel que es fixen els aspectes bàsics del currículum de les ensenyances d'idiomes de règim especial regulades per la Llei Orgànica 2/2006.
2. Este decret serà aplicable en l'àmbit territorial de la Comunitat Valenciana.
Article 2. Currículum
1. S'entén per currículum el conjunt dels objectius, continguts, mètodes pedagògics i criteris d'avaluació de les ensenyances d'idiomes de règim especial.
2. D'acord amb l'article 3 del Reial Decret 1629/2006, de 29 de desembre, pel qual es fixen els aspectes bàsics del currículum de les ensenyances d'idiomes de règim especial que regula la Llei Orgànica 2/2006, de 3 de maig, d'Educació, el nivell avançat tindrà com a referència les competències del nivell B2 del Consell d'Europa, segons es definix este nivell en el Marc Europeu Comú de Referència per a les Llengües.
3. El currículum del nivell avançat és el que s'inclou, per als idiomes alemany, àrab, xinés, espanyol per a estrangers, francés, grec, anglés, italià, rus, portugués i valencià, en l'annex únic del present decret.
DISPOSICIONS TRANSITÒRIES
Primera
Implantació de les ensenyances i incorporació a estes dels alumnes que actualment cursen ensenyances que regula el Reial Decret 967/1988, de 2 de setembre
D'acord amb l'article 24 del Reial Decret 806/2006, de 30 de juny, pel qual s'establix el calendari d'aplicació de la nova ordenació del sistema educatiu, que establix la Llei Orgànica 2/2006, de 3 de maig, d'Educació, la implantació d'estes ensenyances es farà d'acord amb el calendari següent: en el curs acadèmic 2008-2009 s'implantaran les ensenyances dels dos cursos del nivell avançat (1r i 2n) i deixaran d'impartir-se les ensenyances dels cursos 1r i 2n del Cicle Superior vigent fins al moment.
Segona
Equivalència d'estudis entre les ensenyances regulades pel Reial Decret 967/1988, de 2 de setembre, i les ensenyances que regula el Reial Decret 1629/2006, de 29 de desembre
El règim d'equivalències entre les ensenyances que regula el Reial Decret 967/1988, de 2 de setembre, i les ensenyances a què es referix el Reial Decret 1629/2006, de 29 de desembre, pel qual es fixen els aspectes bàsics del currículum de les ensenyances d'idiomes de règim especial que regula la Llei Orgànica 2/2006, de 3 de maig, d'Educació, és el que figura en la disposició transitòria segona del Decret 155/2007, de 21 de setembre, del Consell, pel qual es regulen les ensenyances d'idiomes de règim especial a la Comunitat Valenciana i s'establix el currículum del nivell bàsic i del nivell intermedi, a saber:

El certificat d'aptitud i el certificat de nivell avançat són equivalents a efectes acadèmics.
DISPOSICIÓ DEROGATÒRIA
Única. Derogació normativa
Queden derogades les altres normes del mateix rang o d'un rang inferior que s'oposen al que establix este decret.
DISPOSICIONS FINALS
Primera. Desplegament normatiu
S'autoritza la conselleria competent en matèria d'educació per a dictar totes les disposicions que siguen necessàries per a interpretar, aplicar i desplegar este decret.
Segona. Entrada en vigor
El present decret entrarà en vigor l'endemà de la seua publicació en el Diari Oficial de la Comunitat Valenciana.
Valencia, 5 de setembre de 2008.
El president de la Generalitat,
FRANCISCO CAMPS ORTIZ
El conseller d'Educació,
ALEJANDRO FONT DE MORA TURÓN


Còpia Permalink ELI